Sanctionat si acuzat

La bolnav a ajuns o alta ambulanta, de la 70 km distanta

Decizia sefului de post din Mehedinti de a-l acuza pe sofer este in acest caz halucinanta, iar faptul ca ambulanta a fost impiedicata timp de mai multe ore sa ajunga la domiciliul bolnavului este chiar de condamnat, fiind de asteptat ca responsabilul sa dea socoteala.Toata tarasenia s-a petrecut pe raza comunei Cujmir, dupa cum se arata in materialele filmate si postate pe pagina de Facebook Observ Tot. "In jurul orei 00:50, ma deplasam cu autosanitara la Garla Mare, la un pacient. Mergand pe drum, la un moment dat, din partea stanga mi-a aparut un porc mistret, in scurt, in 2-3 metri. Asistenta nici nu a avut timp sa vada... Eu am dat in frane cat am putut, intr-adevar masina a corespuns, a franat, dar ce putea sa mai faca?", a povestit ambulantierul Alin Naramzoi (foto) pentru sursa citata.Soferul spune ca masina a fost avariata, porcul a murit, s-a sunat la 112 dupa care a inceput circul.Iata ce a declarat asistenta de pe ambulanta: "Eu nu am vazut nimic, am auzit o bubuitura puternica. Primul echipaj a venit cam dupa 20 de minute, ne-au spus sa stam acolo pana vine seful de post. Am mai stat inca 20 de minute pana a venit si seful de post. Acesta a zis ca nu trebuie sa plecam. Noi am sunat directorul, pentru ca n-am putut sa plecam, ne-au tinut aproape 2 ore acolo.Seful de post ne-a spus: 'Nu cumva facem braconaj cu ambulanta?' I-am spus ca nu-mi vine sa cred ce ma intreaba. Cum sa facem asa ceva? Eu de 14 ani lucrez la ambulanta si nu mi s-a mai intamplat! A fost primul porc pe care l-am si lovit".Soferul a fost uluit de ce i se intampla."Plecasem la o comanda, la o persoana care avea nevoie de medic, ca sa-l salvam, omul era in stare foarte grava. Eram in urgenta noi, nu ne plimbam la voia intamplarii asa cum ne-a facut domnul polist ca suntem branconieri (sic!), ca branconam.Mi-a zis sa las Salvarea in camp noaptea si sa plec cu dansul la Vanju Mare sa-mi ia probele cu alcooltestul. I-am spus veniti aici cu alcooltestul (...) Nu m-a lasat sa plec, asa ca l-am sunat pe domnul director tehnic de la Ambulanta, care i-a spus care e procedura: eu trebuie sa asigur tura pana la ora 7 sau mai tarziu. Sa ma lase sa plec.Prima data mi-a dat amenda dl politist 870 de lei, a zis ca nu am adaptat viteza la conditiile de drum si ca ma baga la conduita preventiva. Am venit in Statie, am asteptat pana s-a dus la Vanju Mare, a venit cu alcooltestul, m-a verificat, a iesit zero, ca nu am baut. I-am zis: Dom'ne eu nu sunt bautor, eu sunt antialcoolic, mai ales cand vin la serviciu, nici atata!I-am spus dati-mi un avertisment. A zis: 'Nu se poate, trebuie sa va dau o amenda, nu discut cu dvs.' A mai fost un domn aicea, cand a vazut a ramas si el blocat, a si plecat de langa noi. Eu am plecat acolo sa salvez omul, n-am plecat sa omor porcu'! Si eu as fi vrut sa-l evit, sa nu-mi farame Salvarea!", s-a plans ambulantierul.Intrebat ce s-a intamplat cu porcul mistret, soferul a raspuns: "Care l-a luat il mananca, n-o sa-l mananc eu. Eu sunt nacajit".Mai mult, soferul a fost sanctionat cu 6 puncte amenda. "Inca 6 si imi ia carnetul", s-a plans el speriat ca isi pierde si slujba.Contactat de sursa citata, directorul Dumitrascu de la Ambulanta Mehedinti s-a aratat socat de cele intamplate."Am fost sunat azi-noapte de seful de post (...) Am avut o discutie cu dansul, a vrut sa il scoata din serviciu (pe sofer, n.red.), l-au cercetat azi-noapte pana la 3 dimineata. Asa ceva...! De cand sunt, de 30 de ani in Ambulanta nu am pomenit asa ceva pana acuma.Un om care face un serviciu in slujba comunitatii, salveaza viata bolnavilor, sa fie sanctionat pentru acest lucru. Cred ca dansul nu cunoaste normele rutiere pentru ca aplicarea acestei sanctiuni arata cat e de strain de activitatea rutiera acest sef de post. Nu e posibil asa ceva, sa pui in pericol viata bolnavilor care aveau nevoie in noaptea respectiva de prima urgenta calificata din partea echipajului calificat. E de neconceput!Nu poate fi acuzat (soferul, n.red.), pentru ca porcul mistret vine cu o viteza foarte mare, din stanga sau din dreapta. Este inimaginabil. Cred ca instantele de judecata vor indrepta nedreptatea", s-a aratat convins directorul.Asistenta a mai declarat ca la bolnavul care chemase Salvarea a fost trimisa... o ambulanta de la Drobeta Turnu Severin, adica de la 70 de km distanta, pentru ca cea care a lovit porcul mistret a fost blocata in camp de seful de post pe numele lui Tudor."Noi avem un singur echipaj, o ambulanta pe tot teritoriul (...) Nu aveau decat sa trimita un alt echipaj de la Drobeta Turnu Severin. Pe care l-au si trimis la bolnavul la care noi n-am putut sa ajungem, de la 70 de km distanta", a spus asistenta, precizand ca toata ancheta a durat "pana la 5 si jumatate azi dimineata, deci 4 ore si jumatate", pentru caJurnalistul care a semnalat acest caz incredibil a incercat sa discute si cu seful de post al carui nume apare pe procesul verbal, dar la politie era pus lacatul pe usa.S-or fi dus sa parleasca porcul, cine stie...C.B.